ശക്തമായ മഴ തുടരും പത്ത് ജില്ലകളില് യെല്ലോ അലര്ട്ട് മത്സ്യത്തൊഴിലാളികള് കടലില് പോകരുത് തിരുവനന്തപുരം: കേരളത്തില് ശക്തമായ മഴ തുടരുമെന്ന് കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പ്. ഇന്ന് സംസ്ഥാനത്തെ പത്ത് ജില്ലകളില് യെല്ലോ അലര്ട്ട് പ്രഖ്യാപിച്ചു. ആലപ്പുഴ, കോട്ടയം, ഇടുക്കി, തൃശൂര്, മലപ്പുറം, കോഴിക്കോട്, വയനാട്, കണ്ണൂര്, കാസര്കോട് ജില്ലകളിലാണ് യെല്ലോ അലര്ട്ടുള്ളത്. അടുത്ത മണിക്കൂറുകളില് ഇടിമിന്നലോട് കൂടിയ ശക്തമായ മഴയ്ക്ക് സാധ്യതയുണ്ടെന്നും കാലാവസ്ഥാ വകുപ്പ് അറിയിച്ചു. നാളെ ഒമ്ബത് ജില്ലകള്ക്ക് യെല്ലോ അലര്ട്ട് നല്കിയിട്ടുണ്ട്. ഇടുക്കി ഒഴികെയുള്ള ഒമ്ബത് ജില്ലകളിലാണിത്. ചൊവ്വാഴ്ച വരെ മഴയും കാറ്റും ശക്തമായി തുടര്ന്നേക്കാമെന്നാണ് കാലാവസ്ഥാ വകുപ്പിന്റെ പ്രവചനം. മണിക്കൂറില് 115.5 മില്ലിമീറ്റര് വരെ മഴ ലഭിച്ചേക്കാം. കേരളകര്ണാടകലക്ഷദ്വീപ് തീരങ്ങളില് മത്സ്യബന്ധനത്തിന് പോകരുതെന്നും കാലാവസ്ഥാവകുപ്പിന്റെ നിര്ദേശമുണ്ട്. 50 കിലോമീറ്റര് വരെ വേഗതയില് കാറ്റ് വീശാമെന്നും മത്സ്യത്തൊഴിലാളികള് ജാഗ്രത പാലിക്കണമെന്നും മുന്നറിയിപ്പില് പറയുന്നു.